
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1926 

24 Δεκεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση αρμοδιότητας ανάθεσης του έργου με 
τίτλο «Υπηρεσίες τεχνικής υποστήριξης των έρ¬ 
γων αρμοδιότητας του Υπ. Γεωργίας του Ε.Π. 
ΚτΠ για την οριστικοποίηση των Σχεδίων δράσης, 
την έκδοση τευχών δημοπράτησης και τεχνικών 
δελτίων και την υποστήριξη της οργάνωσης και 
εφαρμογής των δράσεων υλοποίησης στο Μέτρο 
3.2» του Μέτρου 5.2 του Ε.Π. «ΚτΠ», στο Υπουρ¬ 


γείο Γ εωργίας. 1 

Υπερωριακή Εργασία Μονίμων Υπαλλήλων της Εθνι¬ 
κής Μετεωρολογικής Υπηρεσίας (ΕΜΥ). 2 

Καθορισμός του ύψους της εφάπαξ αμοιβής στο προ¬ 
σωπικό του Ιδρύματος Κοινωνικών Ασφαλίσεων για 
την πληρωμή του Δώρου Χριστουγέννων 2003 
στους εργατοτεχνίτες οικοδόμους. 3 


Ανάθεση, έγκριση, προκήρυξη και κατανομή των δα¬ 
πανών διενέργειας της στατιστικής έρευνας Οικο¬ 
γενειακών Προϋπολογισμών (ΕΟΠ), έγκριση χρη¬ 
σιμοποίησης στατιστικών οργάνων και καθορισμός 


αμοιβής τους. 4 

Διάθεση στις 19.12.2003, τίτλων σε άυλη μορφή, με 
άνοιγμα «ΓΘ-ορθηίηρ) των ομολόγωντου Ελληνικού 
Δημοσίου, σταθερού επιτοκίου, διάρκειας τριών 
ετών, λήξης 21.6.2006. 5 


Τροποποίηση της 2/58586/0022/8.11.2002 κοινής 
υπουργικής απόφασης για «Καθορισμό αμοιβής 
των μελών Επιτροπής για την Αναμόρφωση και Κω¬ 
δικοποίηση της νομοθεσίας για τις Ιαματικές Πη¬ 


γές» . 6 

Μεταβίβαση Αρμοδιοτήτων Αρχηγού ΓΕΕΘΑ στους 
Υπαρχηγούς, Επιτελάρχη καιΔντές Κλάδων-Δνσε- 

ων-Ανεξαρτήτων Τμημάτων του ΓΕΕΘΑ. 7 

Αντικατάσταση ινδιάνων του παροδοσιακού τύπου 


88% με Ινδιάνους του τύπου 83% στα πλαίσια εναρ¬ 
μόνισης της εθνικής διάταξης προς τα κοινοτικά 
ισχύοντα και τις κτηνιατρικές διατάξεις του Υπουρ¬ 


γείου Γεωργίας. 8 

Εφημερίες γιατρών των Νοσοκομείων Π.Γ.Ν. Αττικόν, 
Γ.Ν. Νίκαιας «Άγιος Παντελεήμων» και Γ.Ν. Ελευσί¬ 
νας «Θριάσιο». 9 


ΑΠΟΦΑΣΕΙ Σ 

Αριθ. 153.001/ΚτΠ 10025-Δ' (1) 

Μεταβίβαση αρμοδιότητας ανάθεσης του έργου με τίτλο 
«Υπηρεσίες τεχνικής υποστήριξης των έργων αρμο¬ 
διότητας του Υπ. Γεωργίας του Ε.Π. ΚτΠ για την ορι¬ 
στικοποίηση των Σχεδίων δράσης, την έκδοση τευχών 
δημοπράτησης και τεχνικών δελτίων καιτην υποστήρι¬ 
ξη της οργάνωσης και εφαρμογής των δράσεων υλο¬ 
ποίησης στο Μέτρο 3.2» του Μέτρου 5.2 του Ε.Π. 
«ΚτΠ», στο Υπουργείο Γ εωργίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΓΕΩΡΓΙΑΣ 

Έχοντας υπόψη: 

1. Το άρθρο 29Ατου Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ137/Α) όπως προστέθηκε με το άρ¬ 
θρο 27 του Ν. 2081/92 (ΦΕΚ 154/Α) και αντικαταστάθηκε 
με το άρθρο 1 παρ. 2α του Ν. 2469/97 (ΦΕΚ38/Α). 

2. Την41637/ΔΙΟΕ 769/8.12.2000 κοινή υπουργική από¬ 
φαση για σύσταση Ειδικής Υπηρεσίας Διαχείρισης του 
Επιχειρησιακού Προγράμματος «Κοινωνία της Πληροφο¬ 
ρίας», του Υπουργείου Εθνικής Οικονομίας, όπως ισχύει. 

3. Το άρθρο 12 του Ν. 2860/2000 «Διαχείριση, παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις» (ΦΕΚ 251/Α/14.11.2000). 

4. Την 0 (2001) 551, 14.3.2001 απόφαση της Ευρωπαϊ¬ 
κής Επιτροπής «για την έγκριση του επιχειρησιακού προ¬ 
γράμματος «Κοινωνίατης Πληροφορίας»το οποίο εντάσ¬ 
σεται στο Κοινοτικό Πλαίσιο Στήριξης για τις κοινοτικές 
διαρθρωτικές παρεμβάσεις στις περιφέρειες του στόχου 
αριθ. 1 στην Ελλάδα» 2000/ΟΒ/16/1/ΡΟ/023. 

5. Το Π.Δ. 4/2002 «Εκτέλεση ενεργειών τεχνικής βοή¬ 
θειας - στήριξης και διαχείριση των αντίστοιχων πόρων 
(και ιδίως τα άρθρα 1 παρ. 4 και 3 παρ. 6») (ΦΕΚ 3/τ.Α'/ 
14.1.2002). 

6. Την 1466/Ε.Υ.Σ. 105/17.1.2002 περί καθορισμού των 
στοιχείων του ετήσιου προγράμματος ενεργειών τεχνι¬ 
κής βοήθειας-στήριξης σύμφωνα με το άρθρο 12 παρ. 3 
του Ν. 2860/2000 (ΦΕΚ 78/Β/29.1.2002). 

7. Το Π.Δ. 402/88 Οργανισμός Υπουργείου Γεωργίας, 
όπως ισχύει σήμερα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8. Την 190540/473/1.8.2002 απόφαση του Πρωθυπουρ¬ 
γού και του Υπουργού Οικονομίας και Οικονομικών για 
τον διορισμό του Ειδικού Γραμματέα (ΦΕΚ 175/τ.Γ/ 
2.8.2002) όπως ισχύει. 

9. Την 32556/ΕΥΣ 560/14.5.2003 απόφαση έγκρισηςτου 
προγράμματος Τεχνικής Βοήθειας της Ε.Υ.Δ. του Ε.Π. 
«Κοινωνία της Πληροφορίας», του Υπουργείου Οικονο¬ 
μίας και Οικονομικών για το έτος 2003, όπως τροποποιή¬ 
θηκε με την 54596/ΕΥΣ3150/31.7.2003. 

10. Την 6794-Β3/29.9.2003 απόφαση ένταξης πράξης 
στο Μέτρο 5.2 του Ε.Π. «ΚτΠ» με τίτλο: «Υπηρεσίες τεχνι¬ 
κής υποστήριξης των έργων αρμοδιότητας του Υπ. Γεωρ¬ 
γίας του Ε.Π. ΚτΠ για την οριστικοποίηση των Σχεδίων 
δράσης, την έκδοση τευχών δημοπράτησης και τεχνικών 
δελτίων και την υποστήριξη της οργάνωσης και εφαρμο¬ 
γής των δράσεων υλοποίησης στο Μέτρο 3.2». 

11. Το γεγονός ότι με την απόφαση αυτή δεν προκαλεί- 
ται δαπάνη. 

12. Την ανάγκη ομαλής εκτέλεσης του ετήσιου προ¬ 
γράμματος τεχνικής βοήθειας - στήριξης, αποφασίζουμε: 

Μεταβιβάζουμε στην Ειδική Γραμματεία Ενιαίου Διοικη¬ 
τικού Τομέα Προγραμματισμού και Εφαρμογών Γ' ΚΠΣ 
του Υπουργείου Γεωργίας, την αρμοδιότητα ανάθεσης 
των ενεργειών Τεχνικής Βοήθειας της ενταγμένης πρά¬ 
ξης στο Μέτρο 5.2 του Ε.Π. «ΚτΠ», με τίτλο: «Υπηρεσίες 
τεχνικής υποστήριξης των έργων αρμοδιότητας του 
Υπουργείου Γεωργίας του Ε.Π. ΚτΠ για την οριστικοποίη¬ 
ση των Σχεδίων δράσης, την έκδοση τευχών δημοπράτη¬ 
σης και τεχνικών δελτίων και την υποστήριξη της οργά¬ 
νωσης και εφαρμογής των δράσεων υλοποίησης στο Μέ¬ 
τρο 3.2», σύμφωνα με τους όρους της 6794-Β3/29.9.2003 
απόφαση ένταξης της πράξης. 

Η ανάθεση, εκτέλεση και πληρωμή γίνεται σύμφωνα με 
το Π.Δ. 4/2002 «Εκτέλεση ενεργειών τεχνικής βοήθειας- 
στήριξης και διαχείριση των αντίστοιχων πόρων», όπως 
προκύπτει από τα άρθρα 1 παρ. 4 και 3 παρ. 6 (ΦΕΚ 
3/τ.Α'/14. 1 . 2002 ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΓΕΩΡΓΙΑΣ 

ΝΙΚΟΣ ΧΡΙΣΤΟΔΟΥΛΑΚΗΣ ΓΕΩΡΓΙΟΣ ΔΡΥΣ 
-♦- 

Αριθ. 2/64497/0022 (2) 

Υπερωριακή Εργασία Μονίμων Υπαλλήλων της Εθνικής 
Μετεωρολογικής Υπηρεσίας. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΕΘΝΙΚΗΣ ΑΜΥΝΑΣ 

Έχοντας υπόψη: 

α) Τις διατάξεις του άρθρου 15 του Ν. 2592/98 (ΦΕΚ 
57/τ.Α'/18.3.98 και την 2022941/2297/0022/7.4.98 Ερμη¬ 
νευτική εγκύκλιο του Γενικού Λογιστηρίου του Κράτους. 

β) Την ανάγκη αντιμετώπισης από το Γενικό Επιτελείο 
Αεροπορίας της δαπάνης αποζημίωσης και αμοιβών των 
Μονίμων Υπαλλήλων για εργασία πέρα από τις ώρες υπο¬ 
χρεωτικής απασχόλησης για κάλυψη εποχιακών και εκτά¬ 
κτων ή επειγουσών υπηρεσιακών αναγκών, λόγω «δοκι¬ 
μαστικών αγώνων» και έργων εκσυγχρονισμού για τη με¬ 


τεωρολογική υποστήριξη των Ολυμπιακών Αγώνων τους 
2004, της Εθνικής Μετεωρολογικής Υπηρεσίας (ΕΜΥ), 
που λειτουργεί επί 24ώρου βάσεως. 

γ) Τη σημαντική μείωση του πολιτικού προσωπικού της 
Π.Α. 

δ) Τη Φ.451/41/10623/1.3.2000 απόφαση του Υφυπουρ¬ 
γού Εθνικής Άμυνας, που καθορίζει τις υπηρεσίες του 
Υπουργείου Εθνικής Άμυνας που λειτουργούν σε 24ωρη 
βάση. 

ε) Τις εγγεγραμμένες στον Π/Υ της ΠΑ πιστώσεις για 
αμοιβή-αποζημίωση της υπερωριακής-νυκτερινής-εξαι- 
ρεσίμων ημερών απασχόλησης (ΕΦ 11-420, ΚΑΕ 0511, 
ΚΑΕ 0512) και τη δέσμευση διάθεσης αυτών κατά 90% (το 
10% για άλως εξαιρετικές ανάγκες). 

στ) Τις 2/3083/0022/5.3.2003 και 2/42779/0022/ 
28.8.2003 κοινές υπουργικές αποφάσεις Υφυπουργών 
Οικονομίας και Οικονομικών και Εθνικής Άμυνας «Έγκρι¬ 
ση υπερωριακής εργασίας μονίμων υπαλλήλων της Πο¬ 
λεμικής Αεροπορίας». 

ζ) Το Φ.800/2607/7472/Σ,1614/14.10.2003 προβαλλό¬ 
μενο αίτημα της ΕΜΥ για ενίσχυση πιστώσεων υπερωρια- 
κής απασχόλησης υπαλλήλων της. 

η) Το Φ.812.1 /ΑΔ.931662/Σ. 1506/7.8.2003/ΓΕΑ/Δ3 «Με¬ 
ταφορές Πιστώσεων Π/Υ ΓΕΑ Έτους 2003». 

θ) Το Φ.812.1/ΑΔ.933664/Σ.2082/21.10.2003/ΓΕΑ/Δ3 
«Αύξηση Ποσοστού Διάθεσης Πιστώσεων Π/Υ ΓΕΑ Έτους 
2003». 

ι) Την 91748/14.7.2003 (ΦΕΚ 973/τ.Β'/15.7.2003) κοινή 
απόφαση Πρωθυπουργού και Υπουργού Εθνικής Άμυνας 
«Ανάθεση αρμοδιοτήτων Υπουργού Εθνικής Άμυνας στον 
Υφυπουργό Εθνικής Άμυνας». 

ια) Την 1065956/863/Α0006/15.7.2003 (ΦΕΚ 985/τ.Β'/ 
16.7.2003) απόφαση του Πρωθυπουργού και Υπουργού 
Οικονομικών «περί ανάθεσης αρμοδιοτήτων στους Υφυ¬ 
πουργούς Οικονομικών», αποφασίζουμε: 

2. Εγκρίνουμε την υπερωριακή, νυκτερινή και εξαιρέσι¬ 
μων ημερών υπερωριακή εργασία με αμοιβή, πέρα από το 
κανονικό ωράριο των Μ.Υ. της ΕΜΥ, που κρίνεται απαραί¬ 
τητη για την κάλυψη υπηρεσιακών αναγκών για το χρονι¬ 
κό διάστημα από 15.10.2003 έως 31.12.2003, ως ακολού¬ 
θως: 

Εθνική Μετεωρολογική Υπηρεσία (ΕΜΥ) ΕΦ 11-420 

(1) ΚΑΕ 0511 (Υπερωριακή Εργασία), για 180 ΜΥ, 4.000 
ώρες, περίπου, 17.750 ΕΥΡΩ. 

(2) ΚΑΕ 0512 (Νυκτερινά-εξαιρέσιμες-αργίες-βάρδιες) 
και για 180 Μ.Υ., 9.000 ώρες περίπου, 56.550 ΕΥΡΩ. 

3. Η δαπάνη αυτή που θα προκύψει από το σύνολο των 
υπό έγκριση ωρών υπερωριακής απασχόλησης θα καλυ¬ 
φθεί με την 100% αποδέσμευση των εγγεγραμμένων πι¬ 
στώσεων Π/Υ ΓΕΑ 2003, ΕΦ 11-420. 

4. Υπεύθυνος για την παρακολούθηση και τον έλεγχο 
παροχής της υπερωριακής απασχόλησης ορίζεται η Μ.Υ. 
Δ. Ρεμούντη. 

Η απόφαση αυτή που ισχύει ένα μήνα πριντη δημοσίευ¬ 
σή της να δημοσιευθεί στην Εφημερίδα της Κυβερνήσε¬ 
ως. 

Αθήνα, 16 Δεκεμβρίου 2003 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

Ν. ΦΑΡΜΑΚΗΣ Θ. ΚΟΤΣΩΝΗΣ 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 2/64201/0022 (3) 

Καθορισμός του ύψους της εφάπαξ αμοιβής στο προσω¬ 
πικό του Ιδρύματος Κοινωνικών Ασφαλίσεων για την 
πληρωμή του Δώρου Χριστουγέννων 2003 στους ερ- 
γατοτεχνίτες οικοδόμους. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 4321/63. 

β) Του Ν. 2081/92, άρθρο 27 και 

γ) Του Ν. 2592/98, άρθρο 18παρ. 6. 

2. Το Μ72/859/15.10.2003 έγγραφο του ΙΚΑ. 

3. Την ανάγκη απασχόλησης του προσωπικού του ΙΚΑ 
για την πληρωμή του Δώρου Χριστουγέννων 2003 στους 
εργατοτεχνίτες οικοδόμους. 

4. Το γεγονός ότι η δαπάνη που θα προκληθεί από την 
απόφαση αυτή θα καλυφθεί από τον προϋπολογισμό των 
δαπανών διοίκησης ΕΛΔΕΟ (Ν. 4321/63), από το υπόλοιπο 
της εγγεγραμμένης σχετικής πίστωσης στον Προϋπολογι¬ 
σμό του Ιδρύματος του έτους 2003 στον ΚΑΕ 0261 Α, που 
ανέρχεται στο ποσό των 706.366,00 Ευρώ και ποσό των 
3.681.134,00 Ευρώ από τη σχετική πίστωση που θα εγγρά¬ 
φει στον προϋπολογισμό του έτους 2004 στον ΚΑΕ 0261 Α. 

5. Τις διατάξεις του άρθρου 29 του Ν. 1558/85 (ΦΕΚ 
137/Α/1985) «Κυβέρνηση και Κυβερνητικά Όργανα». 

6. Την1065956/863/Α0006/15.7.2003 απόφαση του 
Πρωθυπουργού και του Υπουργού Οικονομικών «Καθορι¬ 
σμός αρμοδιοτήτων στους Υφυπουργούς Οικονομικών». 

7. Την 80088/31.10.2001 (ΦΕΚ 1485/τ.Β'/31.10.2001) 
απόφαση ανάθεσης αρμοδιοτήτων στους Υφυπουργούς 
Εργασίας και Κοινωνικών Ασφαλίσεων, αποφασίζουμε: 

Καθορίζουμε το ύψος της εφάπαξ αμοιβής στο προσω¬ 
πικό του Ιδρύματος Κοινωνικών Ασφαλίσεων (ΙΚΑ) που θ’ 
απασχοληθεί για χρονικό διάστημα είκοσι τεσσάρων (24) 
εργασίμων ημερών για την πληρωμή του Δώρου Χριστου¬ 
γέννων 2003 στους Εργατοτεχνίτες Οικοδόμους, στο πο¬ 
σό των τεσσάρων εκατομμυρίων, τριακοσίων ογδόντα 
επτά χιλιάδων, πεντακοσίων Ευρώ (4.387.500,00). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2003 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Ν. ΦΑΡΜΑΚΗΣ Ρ. ΣΠΥΡΟΠΟΥΛΟΣ 

-♦- 

Αριθ. 15536/Γ5-1710 (4) 

Ανάθεση, έγκριση, προκήρυξη και κατανομή των δαπανών 
διενέργειας της στατιστικής έρευνας Οικογενειακών 
Προϋπολογισμών (ΕΟΠ), έγκριση χρησιμοποίησης 
στατιστικών οργάνων και καθορισμός αμοιβής τους. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του Ν.Δ. 3627/56 «περί οργανώσεως της ΕΣΥΕ» και 
των Π.Δ. 1143/80 «περί οργανισμού της ΕΣΥΕ» και 
226/2000 «Οργανισμός της Γ. Γ. ΕΣΥΕ». 


β) Του Π.Δ. 81/21.3.2002 (ΦΕΚ57/τ.Α'21.3.2002) με θέμα: 
«Συγχώνευση των Υπουργείων Εθνικής Οικονομίας και Οι¬ 
κονομικών στο Υπουργείο Οικονομίας και Οικονομικών». 

γ) Του Ν. 1558/85 «περί Κυβερνήσεως και Κυβερνητι¬ 
κών Οργάνων», του άρθρου 27 του Ν. 2081/92 και του άρ¬ 
θρου 1 του Ν. 2469/97. 

δ) Του άρθρου 9 του Ν. 2392/96 «πρόσβαση της Γ ενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ. Γ. ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της Γ. Γ. ΕΣΥΕ». 

ε) Του άρθρου 22 του Ν. 2362/95 «περί Δημοσίου Λογι¬ 
στικού Ελέγχου των δαπανώντου Κράτους και άλλες δια¬ 
τάξεις». 

στ) Του άρθρου 40 του Ν. 849/78 «περί παροχής κινή¬ 
τρων δια την ενίσχυσιν της περιφερειακής και οικονομι¬ 
κής ανάπτυξης της Χώρας», όπως συμπληρώθηκε με το 
άρθρο 8 του Ν. 2129/93 με θέμα «Αύξηση συντάξεων και 
άλλες διατάξεις». 

2. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του τακτικού προϋπο¬ 
λογισμού της Γ. Γ. ΕΣΥΕ, ύψους εκατό τριάντα ένα χιλιά¬ 
δων ευρώ (131.000,00 €) περίπου για το οικονομικό έτος 
2003 και ύψους εξακοσίων εβδομήντα χιλιάδων ευρώ 
(670.000,00 €) για το οικονομικό έτος 2004 η οποία θα 
βαρύνει τις πιστώσεις του ειδικού φορέα 23-750 της Γ. Γ. 
ΕΣΥΕ. 

Αναλυτικά: 

• Για το έτος 2003 θα δαπανηθούν: 

• 130.000,00 ευρώ από τον ΚΑΕ 0711 και 

• 1.000,00 ευρώ από τον ΚΑΕ 0823 

• Για το έτος 2004 θα δαπανηθούν: 

• 231.000,00 ευρώ από τον ΚΑΕ 0711 

• 435.000,00 ευρώ από τον ΚΑΕ 5252 

• 3.000,00 ευρώ από τον ΚΑΕ 0823 

• 1.000,00 ευρώ από τον ΚΑΕ 0871 

αποφασίζουμε: 

1 .α. Αναθέτουμε στο Τμήμα Ειδικών Ερευνών Νοικοκυ¬ 
ριών της Δ/νσης Στατιστικών Πληθυσμού και Αγοράς Ερ¬ 
γασίας της Γ. Γ. ΕΣΥΕ τη διενέργεια της έρευνας Οικογε¬ 
νειακών Προϋπολογισμών (ΕΟΠ). 

β. Εγκρίνουμε και προκηρύσσουμε τη διεξαγωγή της 
ανωτέρω έρευνας από το Τμήμα Ειδικών Ερευνών Νοικο¬ 
κυριών της Δ/νσης Στατιστικών Πληθυσμού και Αγοράς 
Εργασίας της Γ.Γ. ΕΣΥΕ, κατά το χρονικό διάστημα Ια¬ 
νουάριος 2003 - Ιούνιος 2005. 

2. Σκοπός της έρευνας είναι η αναθεώρηση του Δείκτη 
Τιμών Καταναλωτή, που καταρτίζεται από την ΕΣΥΕ, η 
συμπλήρωση των διαθέσιμων στατιστικών στοιχείων για 
την εκτίμηση της συνολικής ιδιωτικής κατανάλωσης, η 
μελέτητου ύψους καιτηςδιάρθρωσηςτωνδαπανώντων 
νοικοκυριών σε σχέση με το εισόδημά τους, καθώς και 
με άλλα οικονομικά, κοινωνικά και δημογραφικά χαρα¬ 
κτηριστικά αυτών, η ανάλυση των μεταβολών του επιπέ¬ 
δου διαβίωσης των νοικοκυριών σε σχέση με τις προη¬ 
γούμενες έρευνες, η μελέτη της σχέσης μεταξύ των 
αγορών και των σε είδος απολαβών των νοικοκυριών και 
η μελέτη των ορίων χαμηλού εισοδήματος κατά διάφο¬ 
ρες κοινωνικό - οικονομικές κατηγορίες και ομάδες του 
πληθυσμού. 

3. Η έρευνα θα διενεργηθεί σε δείγμα 7.000 νοικοκυ¬ 
ριών περίπου, σε ολόκληρη τη Χώρα, με μονάδα έρευνας 
το νοικοκυριό, η επιλογή των οποίων έχει γίνει από τα 
πλαίσια της Απογραφής Πληθυσμού 2001. 

Η οργάνωση της έρευνας άρχισε το Ιανουάριο 2003 και 
η διενέργειά της θα ολοκληρωθεί εντός του 2005, περι¬ 
λαμβάνοντας: 

• σχεδιασμός ερωτημαλογίων και οδηγιών προς τους 
ερευνητές 

• εκτύπωση ερωτηματολογίων 

• ενημέρωση των ερευνητών-υπαλλήλων της Γ. Γ. 
ΕΣΥΕ για τον τρόπο συλλογής των στατιστικών πληροφο¬ 
ριών από τα νοικοκυριά, 

• συλλογή στοιχείων, η οποία θα διενεργηθεί κατά το 
χρονικό διάστημα Νοέμβριος 2003- Οκτώβριος 2004, 

• έλεγχος και κωδικογράφιση των συλλεγέντων ερωτη¬ 
ματολογίων 

• εισαγωγή δεδομένων σε ηλεκτρονικούς υπολογιστές 
και 

• Πινακοποίηση των αποτελεσμάτων 

4. Εγκρίνουμε τη χρησιμοποίηση των υπαλλήλων της 
Γ.Γ. ΕΣΥΕ, μονίμων και με σύμβαση ΙΔ, για απασχόληση 
καθ' όλη τη διάρκεια της έρευνας. Οι εν λόγω υπάλληλοι: 

• Θα ενημερωθούν σε εκπαιδευτικές συγκεντρώσεις 
για τον τρόπο συλλογής των στατιστικών στοιχείων και θα 
μετακινηθούν για το σκοπό αυτό εκτός έδρας (στην Αθή¬ 
να ή όπου πραγματοποιηθεί εκπαιδευτική συγκέντρωση) 
και κατά τις αργίες Σάββατα και Κυριακές, κατόπιν σχετι¬ 
κής απόφασης 

• Θα εργασθούν εντός του κανονικού ωραρίου με από¬ 
φαση (εντός έδρας-εκτός γραφείου) ή θα μετακινηθούν 
εκτός έδρας και κατά τις αργίες Σάββατα και Κυριακές, 
κατόπιν σχετικής απόφασης μετακίνησης, ή θα εργα- 
σθούν πέραν του κανονικού και του συνήθους υπερωρια- 
κού ωραρίου των Δημοσίων Υπηρεσιών για τη συλλογή 
των ερωτηματολογίων της έρευνας 

• Θα μετακινηθούν εντός και εκτός έδρας, για τον έλεγ¬ 
χο της εργασίας της συλλογής των στατιστικών στοιχείων 

Για τη συμπλήρωση των ερωτηματολογίων στα νοι¬ 
κοκυριά, στα οποία υπάρχει πρόβλημα γλωσσικής επι¬ 
κοινωνίας, θα χρησιμοποιηθούν συνεργάτες-διερμη- 
νείς. 

Η συλλογή, η κωδικογράφιση και ο έλεγχος των ερωτη¬ 
ματολογίων θα πραγματοποιηθούν και με εργασία πέραν 
του κανονικού και του συνήθους υπερωριακού ωραρίου 
εργασίας των Δημοσίων υπηρεσιών. 

Η γενική επίβλεψη και η οργάνωση των εργασιών, θα 
πραγματοποιηθεί από έμπειρους υπαλλήλους του αρμο¬ 
δίου Τμήματος (μόνιμους και με σύμβαση ΙΔ). 

Ο ορισμός των οργάνων της έρευνας θα γίνει με από¬ 
φαση του Γ ενικού Γ ραμματέα της ΕΣΥΕ. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 16 Δεκεμβρίου 2003 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 


Αριθ. 2/70017/0023/Α (5) 

Διάθεση στις 19.12.2003, τίτλων σε άυλη μορφή, με άνοιγ¬ 
μα «ΓΘ-ορθηίπρ) των ομολόγωντου Ελληνικού Δημοσί¬ 
ου, σταθερού επιτοκίου, διάρκειας τριών ετών, λήξης 
21.6.2006. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178Α/17.12.1990). 

2. Τις διατάξεις του άρθρου 1 του Ν. 2187/94 «Ρύθμιση 
θεμάτων σχετικών με τη σύναψη και διαχείριση δανείων 
του Ελληνικού Δημοσίου από το εσωτερικό και το εξωτε¬ 
ρικό και άλλες διατάξεις» (ΦΕΚ 16Α/8.2.1994). 

3. Τις διατάξεις των άρθρων 5 έως και 12 του Ν. 
2198/1994 «Αύξηση αποδοχών δημοσίων υπαλλήλων εν 
γένει, σύναψη δανείων υπό του Ελληνικού Δημοσίου και 
δημιουργία στην Τράπεζα της Ελλάδος Συστήματος Πα¬ 
ρακολούθησης Συναλλαγών επί τίτλων με λογιστική μορ¬ 
φή (άυλοιτίτλοι)» (ΦΕΚ 43Α/22.3.1994). 

4. Τις διατάξεις του άρθρου 11 του Ν. 2459/1997 «Κα¬ 
τάργηση φορολογικών απαλλαγών και άλλες διατάξεις» 
(ΦΕΚ 17Α /18.2.1997), όπως τροποποιήθηκε με το άρθρο 
9του Ν. 2579/98 (ΦΕΚ31 Α'/17.2.1998), καθώς καιτιςδια- 
τάξειςτου άρθρου 37του Ν. 3130/2003 (ΦΕΚ76/Α/2003). 

5. Τις διατάξεις του άρθρου 15 του Ν. 2628/1998 (ΦΕΚ 
151 Α/1998) καθώς καιτιςδιατάξειςτου άρθρου 31 του Ν. 
2682/1999 (ΦΕΚ 16 Α/1999). 

6. Τις διατάξεις των άρθρων 64, 90 και 91 του Ν. 
2362/1995 (ΦΕΚ247Α/27.11.1995). 

7. Την 2021180/2981 /0023/31.3.1997 απόφαση του 
Υπουργού των Οικονομικών «Περί των δαπανών σύνα¬ 
ψης, έκδοσης και εξυπηρέτησης κ.λπ. των δανείων του 
δημοσίου (ΦΕΚ 286/Β/10.4.1997)». 

8. Την 2/4627/0023/25.1.2001 απόφαση του Υπουργού Οι¬ 
κονομικών «Καθορισμός όρων, τύπου και κειμένου των ομο¬ 
λόγων Ελληνικού Δημοσίου σε Ευρώ, σταθερού επιτοκίου». 

9. Την 2/15217/0023/Α /11.3.2003 απόφαση του Υπουρ¬ 
γού Οικονομίας και Οικονομικών «Έκδοση στις 14.3.2003 
μέσω δημοπρασίας ομολόγων σε άυλη μορφή, σταθερού 
επιτοκίου τριετούς διάρκειας, λήξης 21.6.2006». 

10. Τις διατάξεις του Ν. 2842/27.9.2000 «Λήψη συμπλη¬ 
ρωματικών μέτρων για την εφαρμογή των κανονισμών 
(ΕΚ) 1103/97, 974/98 και 2866/98 του Συμβουλίου, όπως 
ισχύουν σχετικά με την εισαγωγή του ΕΥΡΩ» (ΦΕΚ 
207/Α/27.9.2000). 

11. Την 1065956/863/Α0006/15.7.2003 (ΦΕΚ 985/Β/ 
16.7.2003) απόφαση του Πρωθυπουργού και του Υπουρ¬ 
γού Οικονομίας και Οικονομικών «Καθορισμός αρμοδιο¬ 
τήτων των Υφυπουργών Οικονομίας και Οικονομικών». 

12. Τις διατάξεις του Ν. 2628/6.7.98 «Σύσταση Νομικού 
Προσώπου Δημοσίου Δικαίου με την επωνυμία Οργανι¬ 
σμός Διαχείρισης Δημοσίου Χρέους (Ο.Δ.ΔΗ.Χ.) και άλ¬ 
λες διατάξεις» (ΦΕΚ 151 Α/6.7.1998). 

13. Την 1468/12.12.2003 ανακοίνωση του Ο.Δ.ΔΗ.Χ., 
αποφασίζουμε: 

Την διάθεση στις 19.12.2003, τίτλων σε άυλη μορφή, με 
άνοιγμα (Γθ-ορθηίηρ) των ομολόγωντου Ελληνικού Δημο¬ 
σίου, σταθερού επιτοκίου, διάρκειας τριών ετών, λήξης 
21.6.2006. 

Α. ΒΑΣΙΚΟΙ ΟΡΟΙ ΕΚΔΟΣΗΣ 

1. Οιτίτλοι οι οποίοι θα διατεθούν με δημόσια εγγραφή, 
είναι ομόλογα του Ελληνικού Δημοσίου σε Ευρώ, με 
άνοιγμα (ΓΘ-ορθηιηρ) των ομολόγων, σταθερού επιτοκί¬ 
ου, διάρκειας τριών ετών, λήξης 21.6.2006, που εκδόθη- 
καν στις 14.3.2003. 

2. Τα ομόλογα είναι ανώνυμοι τίτλοι, φέρουν τοκομερί¬ 
δια, ένα για κάθε τοκοφόρο περίοδο και εκδίδονται σε άϋ- 
λη μορφή, είναι δε καταχωρημένα στο Σύστημα Άϋλων 
Τίτλων (Σ.Α.Τ.), που λειτουργεί στην Τράπεζα Ελλάδος. 

3. Η ονομαστική αξία των ομολόγων είναι € 1.000, ενώη 
τιμή διάθεσης ορίζεται στο 99,785 % της ονομαστικής 
αξίας, δηλαδή ίση με τη μεσοσταθμική τιμή που διαμορ¬ 
φώθηκε στις 16 Δεκεμβρίου 2003, στη δημοπρασία ομο¬ 
λόγων ίδιας ημερομηνίας έκδοσης και λήξης. 

4. Το ποσό της παραπάνω έκδοσης θα καθορισθεί με νε- 
ώτερη απόφασή μας. 

5. Το επιτόκιο των ομολόγων είναι το ίδιο με αυτό της 
αρχικής έκδοσης της 14.3.2003 δηλαδή 2,75%. 

6. Τα ομόλογα αποφέρουν τόκο από την ημερομηνία έκ¬ 
δοσής τους προς επιτόκιο σταθερό για όλη τη διάρκειά 
τους. Ο τόκος υπολογίζεται στην ελάχιστη ονομαστική 
αξία 1.000 Ευρώ, με βάση τονπραγματικό αριθμό ημερών 
κάθε τοκοφόρου περιόδου και έτος 365 ή 366 ημερών 
{ασίυαί/εσίυαΐ (Ι5ΜΑ)} και καταβάλλεται δεδουλευμένος. 

7. Στις 19.12.2003 που είναι η ημερομηνία ανοίγματος 
(Γθ-ορΘπίηρ) της έκδοσης και διακανονισμού θα καταβλη¬ 
θούν οι δεδουλευμένοιτόκοιτων ομολόγων που αφορούν 
το χρονικό διάστημα από 14.3.2003 έως 19.12.2003 εκ¬ 
φρασμένοι σε ΕΥΡΩ και στρογγυλοποιημένοι στα 2 δεκα¬ 
δικά ψηφία. 

Οι δεδουλευμένοι τόκοι για το παραπάνω χρονικό διά¬ 
στημα θα υπολογισθούν, επί της ελάχιστης ονομαστικής 
αξίας (€ 1.000), με την απόδοση η οποία προκύπτει από 
το βασικό επιτόκιο 2,75% επί το κλάσμα ημερών 99/365 
(για το χρονικό διάστημα από 14.3.2003 έως 21.6.2003) 
και 181/366 (για το χρονικό διάστημα από 21.6.2003 έως 
19.12.2003) και είναι ίση με 2,105863 % Έτσι οι δεδουλευ¬ 
μένοι τόκοι για ομόλογα ονομαστικής αξίας € 1.000, για 
το παραπάνω χρονικό διάστημα είναι € 21,06. 

8. Η εξόφληση των τίτλων θα γίνει στην ονομαστική τους 
αξία. 

Εάν κάποια ημερομηνία πληρωμής τόκου ή κεφαλαίου 
συμπέσει με μη εργάσιμη ημέρα η εξόφληση θα γίνει την 
αμέσως επόμενη εργάσιμη χωρίς να πληρωθεί πρόσθε¬ 
τος τόκος. Εργάσιμη ημέρα θεωρείται η ημέρα κατά την 
οποία εκτελούν πληρωμές στην Ελλάδα, οι εμπορικές 
τράπεζες και οι αγορές συναλλάγματος και κατά την 
οποία λειτουργεί το σύστημα Τ.Α.Β.Ο.Ε.Τ. 

9. Οι λοιποί όροιτων ομολόγων είναι ίδιοι με αυτούς που 
ισχύουν για τα λοιπά ομόλογα του Δημοσίου σε Ευρώ, 
σταθερού επιτοκίου. 

10. Για τα ομόλογα αυτά που θα διατεθούν με δημόσια 
εγγραφή θα ισχύει ο κωδικός αριθμός Ι3ΙΝ (Ι5ΙΝ Β), που 
δόθηκε στα ομόλογα έκδοσης 14/3/2003. Το Β-Ι5ΙΝ δεν 
έχει παράγωγους τίτλους, δηλαδή δεν επιτρέπεται η απο¬ 
κοπή των τοκομεριδίων από το σώμα και αποτελεί μία από 
τις προϋποθέσεις για την φοροαπαλλαγή. 

Β. ΔΙΑΔΙΚΑΣΙΑ ΔΙΑΘΕΣΗΣ ΜΕ ΔΗΜΟΣΙΑ ΕΓΓΡΑΦΗ 

Τα ομόλογα θα διατεθούν μόνο σε φυσικά πρόσωπα - 
κατοίκους της Ε.Ε., με δημόσια εγγραφή μέσω της Τρά¬ 
πεζας της Ελλάδος, των Τραπεζών, των Πιστωτικών Ιδρυ¬ 


μάτων, των χρηματιστών - μελών του Χρηματιστηρίου 
Αξιών Αθηνών και λοιπών φορέων που είναι εξουσιοδοτη¬ 
μένοι από την Τράπεζα της Ελλάδος. 

Η δημόσια εγγραφή για τη διάθεση των ομολόγων θα 
αρχίσει την Δευτέρα 15 Δεκεμβρίου 2003 και θα ολοκλη¬ 
ρωθεί την Τετάρτη 17 Δεκεμβρίου 2003. 

Οι επενδυτές κατά τη διαδικασία της δημόσιας εγγρα¬ 
φής δηλώνουν υποχρεωτικά: 

το Α.Φ.Μ.τους, 

τη χώρα προέλευσης του Α.Φ.Μ. τους, 

τον Χειριστή τους στο Σ.Α.Τ. 

την Μερίδα και το Λογαριασμό τους στο Σ.Α.Τ. 

την ποσότητα ομολόγων, για την οποία επιθυμούν να 
εγγραφούν. 

Οι εγγραφές θα γίνονται σε πολλαπλάσια των 1.000 Ευ¬ 
ρώ, με κατώτερο όριο εγγραφής για κάθε επενδυτή τα 
1.000 Ευρώ και με ανώτατο ποσό εγγραφής και διάθεσης 
ανά επενδυτή, ομόλογα ονομαστικής αξίας 15.000 Ευρώ. 

Η κατανομή και οι εγγραφές, θα γίνονται από το Σ.Α.Τ. 
του Κ.Α.Α., σε πολλαπλάσια των 1000 Ευρώ. 

Την ημερομηνία έκδοσης, οι φορείς που θα έχουν δια¬ 
θέσει ομόλογα με δημόσια εγγραφή, ενημερώνουντο σύ¬ 
στημα των αΰλων τίτλων της Τράπεζας της Ελλάδος, κα¬ 
τά την συνήθη διαδικασία. 

Οι προσφερόμενοι με την παραπάνω διαδικασία τίτλοι 
θα είναι αφορολόγητοι, υπό την προϋπόθεση ότι θα δια- 
κρατούνται μέχρι τη λήξη τους. 

Το δικαίωμα της φοροαπαλλαγής προκύπτει αποκλει¬ 
στικά από τις εγγραφές του Σ.Α.Τ. του Κεντρικού Αποθε- 
τηρίου Αξιών. 

Οι επενδυτές κάτοχοι των ομολόγων του Ι5ΙΝ Β μπο¬ 
ρούν για την πώληση των τίτλων τους, να απευθύνονται 
στις Τράπεζες και λοιπούς εξουσιοδοτημένους, οι οποίοι 
θα αγοράζουν τους τίτλους. 

Σε περίπτωση πώλησης των τίτλων από τα φυσικά πρό¬ 
σωπα, χωρίς να έχει μεσολαβήσει πληρωμή τοκομεριδί¬ 
ου, θα γίνεται μόνον αλλαγή του Ι5ΙΝ από Β σε Α και θα 
ισχύει φορολογικά ό,τι ισχύει για τα κανονικά τοκομερί¬ 
δια. 

Στην περίπτωση που έχει μεσολαβήσει πληρωμή τοκο¬ 
μεριδίου, η παρακράτηση του φόρου των εισπραχθέντων 
τοκομεριδίων θα γίνεται σωρευτικά. Δηλαδή, ο φόρος για 
το σύνολο των εισπραχθέντων τοκομεριδίων καταβάλλε¬ 
ται άμεσα στη Τράπεζα της Ελλάδος, η οποία εν συνεχεία 
θα πιστώνει το Ελληνικό Δημόσιο. 

Γιατη διάθεση των ομολόγων στο επενδυτικό κοινό από 
τις Τράπεζες και λοιπούς εξουσιοδοτημένους φορείς, θα 
δοθεί προμήθεια 0,15%. Επίσης θα δοθεί προμήθεια στο 
Σ.Α.Τ. του Κεντρικού Αποθετηρίου Αξιών Α.Ε. 0,04% 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη σε βάρος του Κρατικού Προϋπολογισμού για 
το οικονομικό έτος 2004 και για τα επόμενα οικονομικά 
έτη, η οποία θα εγγράφεται στις κατ' έτος προβλέψεις δα¬ 
πανών εξυπηρέτησης του Δημοσίου Χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Δεκεμβρίου 2003 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/65486/0022 (6) 

Τροποποίηση της 2/58586/0022/8.11.2002 κοινής υπουρ¬ 
γικής απόφασης για «Καθορισμό αμοιβής των μελών 
Επιτροπής για την Αναμόρφωση και Κωδικοποίηση 
της νομοθεσίας για τις Ιαματικές Πηγές». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ 

Έχοντας υπόψη 

1. Τις διατάξεις του άρθρου 6 παρ. 6 του Ν. 2160/93 
«Ρυθμίσεις για τον Τουρισμό και άλλες διατάξεις» (ΦΕΚ 
118/Α/19.7.93) όπως ισχύει σήμερα. 

2. Τις διατάξεις του άρθρου 19 του Ν. 2470/97 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις» (ΦΕΚ 40/Α/21.3.97). 

3. Την Τ/13233/31/12/02 απόφαση Υφυπουργού Ανά¬ 
πτυξης με την οποία τροποποιεί και παρατείνει την 
Τ/10195/4/10/02 απόφασή του. 

4. Το Π.Δ. 27/1.2.96 «Συγχώνευση των Υπουργείων Του¬ 
ρισμού, Βιομηχανίας, Ενέργειας - Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ 19/Α/1.2.96). 

5. Του Π.Δ. 142/12.6.2001 «Σύσταση Γενικής Γραμμα¬ 
τείας Τουρισμού στο Υπουργείο Ανάπτυξης» (ΦΕΚ 
123/20.6.2001). 

6. Τις διατάξεις του Π.Δ. 388/24.10.2001 «Διορισμός 
Υπουργών, Αναπληρωτή Υπουργού και Υφυπουργών» 
(ΦΕΚ 254/24.10.2001). 

7. Την 2/80345/0004/8.11.99 κοινή απόφαση Υπουργών 
«Μεταβίβαση εξουσίας υπογραφής σύμφωνα με το άρ¬ 
θρο 7 παρ. 1 του Ν. 1943/91» (ΦΕΚ 2040/Β/19.11.99). 

8. Η ανάγκη αναμόρφωσης και κωδικοποίησης σε ενιαίο 
κείμενο της ισχύουσας νομοθεσίας για τις Ιαματικές Πη¬ 
γές, έτσι ώστε να ανταποκρίνονται στις σύγχρονες εξελί¬ 
ξεις και τα διεθνή πρότυπα των νέων μορφών φυσικής και 
υγιεινής διαβίωσης. 

9. Το γεγονός ότι η δαπάνη που θαπροκληθεί από την πα¬ 
ρούσα απόφαση η οποία θα ανέρχεται στο ποσό των δέκα 
έξι χιλιάδες οκτακόσια (16.800€), θα βαρύνειτις πιστώσεις 
του τακτικού προϋπολογισμού του οικονομικού έτους 
2003 και τον κωδικό ΚΑΕ 0515 του ειδικού φορέα 35/150. 

10. Τις διατάξεις του άρθρου 40 Ν. 849/78 όπως συ¬ 
μπληρώθηκαν με το άρθρο 8 του Ν. 2129/93. 

11. Τις διατάξεις του άρθρου 27 του Ν. 2081/92 με τις 
οποίες προστέθηκε άρθρο 29Α στο Ν. 1558/85 κ.λπ., απο¬ 
φασίζουμε: 

Α. Καθορίζουμε την μηνιαία αποζημίωση των μελών της 
Επιτροπής για την αναμόρφωση και κωδικοποίηση της 
νομοθεσίας για τις ιαματικές πηγές, η οποία έχει ολοκλη¬ 
ρώσει το έργο της 30.4.2003, ως εξής: 

1. για την Πρόεδρο στο ποσό των τριακοσίων πενήντα 
(350 €) 

2. για τα μέλη, στο ποσό των τριακοσίων (300 €) 

3. Για την γραμματέα της Επιτροπής, στο ποσό των δια- 
κοσίων πενήντα (250 €) 

Β. Η Επιτροπή οφείλει να έχει πραγματοποιήσει τουλά¬ 
χιστον τρεις (3) συνεδριάσεις τον μήνα. 

Σε περίπτωση πραγματοποίησης λιγότερων συνεδριά¬ 
σεων, οι παραπάνω αποζημιώσεις περιορίζονται αναλό- 
γως. 

Οι συνεδριάσεις της επιτροπής θα πραγματοποιούνται 
μετά την λήξη του ωραρίου των δημοσίων υπηρεσιών. 


Για την είσπραξη της αποζημίωσης οι δικαιούχοι θα 
υποβάλλουν υπεύθυνη δήλωση ότι το σύνολο των αμοι¬ 
βών και αποζημιώσεων από τη συμμετοχή τους σε συμ¬ 
βούλια και επιτροπές, δεν υπερβαίνει το 50% των αποδο¬ 
χών τους. 

Β. Η απόφαση αυτή που ισχύει από 1.1.2003 μέχρι 
30.4.2003 να δημοσιευθεί στην Εφημερίδα της Κυβερνή- 
σεως. 

Αθήνα, 11 Δεκεμβρίου 2003 

Οι Γ ενικοί Γ ραμματείς 

Δημοσιονομικής Πολιτικής 

Υπουργείου Υπουργείου 

Οικονομίας και Οικονομικών Ανάπτυξης 

I. ΚΟΥΣΟΥΛΑΚΟΣ Γ. ΑΓΡΑΦΙΩΤΗΣ 

-Φ- 

Αριθ. Φ.010/5/166770/Σ.7704 (7) 

Μεταβίβαση Αρμοδιοτήτων Αρχηγού ΓΕΕΘΑ στους 
Υπαρχηγούς, Επιτελάρχη και Δντές Κλάδων-Δνσεων- 
Ανεξαρτήτων Τμημάτων του ΓΕΕΘΑ. 

Ο ΑΡΧΗΓΟΣ 

ΓΕΝΙΚΟΥ ΕΠΙΤΕΛΕΙΟΥ ΕΘΝΙΚΗΣ ΑΜΥΝΑΣ 

Έχοντας υπόψη: 

α) Τις διατάξεις του Ν. 2292/95 «Οργάνωση και Λει¬ 
τουργία Υπουργείου Εθνικής Άμυνας, Διοίκηση και Έλεγ¬ 
χος των Ενόπλων Δυνάμεων κ.λπ.» ΦΕΚ Α’ 35 και ιδίως τα 
άρθρα 11 και 26 αυτού. 

β) Τη Φ.071/3/157649/Σ.4003/27.6.2003/ΓΕΕΘΑ/ΔΙΔΥΠ 
& ΟΡΓ απόφαση του Υπουργού Εθνικής Άμυνας με την 
οποία κυρώθηκε ο Κανονισμός Οργάνωσης και Λειτουρ¬ 
γίας του ΓΕΕΘΑ. 

γ) Τη Φ.010/163897/Σ. 1258/12.3.2002/απόφαση 
Υπουργού Εθνικής Άμυνας με την οποία μεταβιβάστηκαν 
αρμοδιότητες στους Αρχηγούς ΓΕΕΘΑ, ΓΕΣ, ΓΕΝ, ΓΕΑ. 

δ) Τη Φ. 010/11/25003/24.12.91 απόφαση Υφυπουργού 
Εθνικής Άμυνας με την οποία μεταβιβάστηκαν αρμοδιό¬ 
τητες στους Αρχηγούς ΓΕΕΘΑ, ΓΕΣ, ΓΕΝ, ΓΕΑ. 

ε) Το άρθρο 29 Ατού Ν. 1558/85 (ΦΕΚ ΑΊ 37), το οποίο 
προστέθηκε με το άρθρο 27 του Ν. 2081/92 (ΦΕΚΑ' 154) 
και τροποποιήθηκε με το άρθρο 1 του Ν. 2469/97 (ΦΕΚΑ' 
38) και το γεγονός ότι από τις διατάξεις της παρούσας δεν 
προκαλείται επιβάρυνση σε βάρος του Κρατικού Προϋ¬ 
πολογισμού, αποφασίζουμε: 

Άρθρο 1 

Μεταβιβάζουμε στους Υπαρχηγούς, Επιτελάρχη και 
Δντές Κλάδων-Δνσεων-ΑνεξαρτήτωνΤμημάτωντου ΓΕΕ¬ 
ΘΑ τις αρμοδιότητες του Αρχηγού ΓΕΕΘΑ που αυτός έχει 
από τις διατάξεις της ισχύουσας νομοθεσίας, τον Κανονι¬ 
σμό Οργάνωσης και Λειτουργίας ΓΕΕΘΑ και τις λοιπές 
κείμενες διατάξεις όπως αυτές αναλυτικά αναφέρονται 
στο συνημμένο στην απόφαση αυτή Παράρτημα «Α» . 

Άρθρο 2 

Ο Αρχηγός ΓΕΕΘΑ διατηρείτο δικαίωμα να ενημερώνε¬ 
ται και να συντονίζει όλα τα θέματα των αρμοδιοτήτων 
που μεταβιβάζονται. 

Άρθρο 3 

Από την έναρξη ισχύος της παρούσης καταργούνται οι 
Αποφάσεις Φ.010/145245/Σ. 19/23.12.94/ΓΕΕΘΑ/ΔΑΔ/Α 
και Φ.010/247200/Σ. 1918/16.6.99/ΓΕΕΘΑ/ΔΙΔΥΠ. 

Άρθρο 4 

Η ισχύς της αποφάσεως αυτής αρχίζει από τη δημοσί¬ 
ευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως χωρίς το Παράρτημα «Α» λόγω διαβαθμί- 
σεως των πληροφοριών που περιέχονται σ’ αυτό. 

Αθήνα, 20 Νοεμβρίου 2003 
Ο Αρχηγός 

ΓΕΩΡΓΙΟΣ ΑΝΤΩΝΑΚΟΠΟΥΛΟΣ 

-♦- 

Αριθ. Α2-2848 (8) 

Αντικατάσταση ινδιάνων του παροδοσιακού τύπου 88% 
με Ινδιάνους του τύπου 83% στα πλαίσια εναρμόνισης 
της εθνικής διάταξης προς τα κοινοτικά ισχύοντα και 
τις κτηνιατρικές διατάξεις του Υπουργείου Γεωργίας. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τον Ν. 1558/85/ «Κυβέρνηση και Κυβερνητικά Όργα¬ 
να», όπως τροποποιήθηκε και ισχύει. 

2. Το Π.Δ. 397/88 «Οργανισμός του Υπουργείου Εμπο¬ 
ρίου», όπως τροποποιήθηκε και ισχύει. 

3. Το Ν.Δ. 136/46, «Περί Αγορανομικού Κώδικος», όπως 
τροποποιήθηκε και ισχύει. 

4. Το Π.Δ. 27/96, «Συγχώνευση των Υπουργείων Τουρι¬ 
σμού, Βιομηχανίας - Ενέργειας - Τεχνολογίας και Εμπορί¬ 
ου στο Υπουργείο Ανάπτυξης. 

5. Την 21386/16.7.2003 απόφαση του Πρωθυπουργού 
και Υπουργού Ανάπτυξης, «Ανάθεση αρμοδιοτήτων στον 
Υφυπουργό Ανάπτυξης Κίμωνα Κουλούρη». 

6. ΤηνΑ.Δ. 14/89, «Κωδικοποίηση Αγορανομικών Διατά¬ 
ξεων εκδοθεισών μέχρι 16.2.1989», όπως τροποποιήθηκε 
και ισχύει. 

7. Το 346358/6.9.1996 έγγραφο του Υπουργείου Γεωρ¬ 
γίας μέσω του οποίου υπό την επίκληση των κοινοτικών 
οδηγιών 92/116 και 71/118, προς τις οποίες εναρμονίστη¬ 
κε το Π.Δ. 290/96, επισημαίνεταιότιοτύπος 88% για τους 
Ινδιάνους δεν μπορεί να γίνει αποδεκτός. 

8. Το 283402/26.11.2003 έγγραφο του Υπουργείου Γε¬ 
ωργίας με το οποίο ζητείται η τροποποίηση του άρθρου 
313 της Α.Δ. 14/89 ώστε ο παραπάνω τύπος να ανηκατα- 
σταθεί με υποδεικνυόμενο νέο νωπών σφάγιου ινδιάνων, 
γεγονός που καταδεικνύει ότι έπαψαν πλέον παλαιότερα 
προβλήματα που είχαν σχέση με την έλλειψη υποδομής 
ως προς τα σφαγεία για τη σφαγή ινδιάνων παραδοσια¬ 
κού τύπου 88%. 

9. Το γεγονός ότι από τις ρυθμίσεις της παρουσίας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 

Επί του άρθρου 313 του κεφαλαίου 17 της Α.Δ. 14/89 
όπως αυτό τροποποιήθηκε και συμπληρώθηκε με την Α.Δ. 
12/94 επέρχονται οι κατωτέρω τροποποιήσεις: 

1. Η περίπτωση (γ) της παραγράφου 1 του ως άνω άρ¬ 
θρου αντικαθίσταται ως ακολούθως: 

«γ) ινδιάνοι τύπου 67%, 73% και 83%» 

2. Η παράγραφος 4 του ως άνω άρθρου αντικαθίσταται 
ως ακολούθως: 

«4. Οι ινδιάνοι τύπου 83% έχουν υποστεί αφαίμαξη, εί¬ 
ναι αποπτερωμένοι και απεντερωμένοι, φέρουν όμως 


αναπόσπαστα την καρδιά, τους πνεύμονες, το συκώτι, 
τον μυώδη στόμαχο, τον πρόλοβο, τα νεφρά, τα πόδια, το 
κεφάλι, τον οισοφάγο και την τραχεία.» 

3. Η παράγραφος 5 του ως άνω άρθρου αντικαθίσταται 
ως ακολούθως: 

«5. Όλοι όσοι πωλούν σφαγμένα πουλερικά υποχρεού- 
νται να εκθέτουν προς πώληση ξεχωριστά κάθε κατηγο¬ 
ρία πουλερικών και να τοποθετούν πινακίδα που να ανα¬ 
γράφει τον τύπο του πουλερικού, ήτοι 70% και 65% για τα 
κοτόπουλα και τις κότες, 67%, 73% και 83% για τους Ιν¬ 
διάνους και 84% για τους πετεινούς.» 

Άρθρο 2 

Με την έναρξη ισχύος της παρούσας καταργείται η πα¬ 
ράγραφος 3 του Άρθρου 2 της Α.Δ. 12/94. 

Άρθρο 3 

Οι παραβάτες της παρούσας που ισχύει σε όλη την Χώ¬ 
ρα από την επομένη της ανακοίνωσής της στον ημερήσιο 
τύπο, διώκονται και τιμωρούνται σύμφωνα με τον ισχύο- 
ντα Αγορανομικό Κώδικα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 2003 

Ο ΥΦΥΠΟΥΡΓΟΣ 

ΚΙΜΩΝΑΣ ΚΟΥΛΟΥΡΗΣ 
-♦- 

Αριθ. ΥΙΟα/Γ.Π.οικ. 124854 (9) 

Εφημερίες γιατρών των Νοσοκομείων Π.Γ.Ν. Αττικόν, 
Γ.Ν. Νίκαιας «Άγιος Παντελεήμων» και Γ.Ν. Ελευσίνας 
«Θριάσιο». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) Του Ν. 1397/83 (ΦΕΚ 143/τ.Α'/7.10.83). 

β) Του Ν. 2021/92 (ΦΕΚ123/τ.Α'/92). 

γ) Του Ν. 2470/97 (ΦΕΚ40/τ.Α'/97). 

δ) Του Ν. 2519/97 (ΦΕΚ 165/τ.Α'/21.8.97) . 

ε) Του Ν. 2606/98 (ΦΕΚ 89/τ.Α'/22.4.98). 

στ) Του Ν. 2646/98 (ΦΕΚ236/τ.Α'/20.10.98). 

ζ) Του Ν. 2676/99 (ΦΕΚ 1/τ.Α'/δ. 1.99). 

η) Το άρθρο 40 του Ν. 849/78. 

θ) Του Ν. 2703/99 (ΦΕΚ72/τ.Α'/99). 

ι) Του Ν. 2889/2001 (ΦΕΚ37/τ.Α'/2.3.2001). 

ια) Του Ν. 2920/2001 (ΦΕΚ 131/τ.Α'/27.6.2001). 

2. Του Π.Δ. 131/87 (ΦΕΚ73/τ.Α'/25.5.87) άρθρο 1 παρ. β. 

3. Το 12493/27.11.2003 έγγραφο του Γ Π.ε.Σ.Υ. Αττι¬ 
κής. 

4. Την 1065956/863/Α006/15.7.2003 απόφαση του Πρω¬ 
θυπουργού και του Υπουργού Οικονομικών «Καθορισμός 
αρμοδιοτήτων των Υφυπουργών Οικονομικών» (ΦΕΚ 
985/τ.Β'/16.7.2003). 

5. Την επιτακτική ανάγκη εύρυθμης λειτουργίας των 
Π.Γ.Ν. Αττικόν, Γ.Ν. Νίκαιας «Άγιος Παντελεήμων» και 
Γ.Ν. Ελευσίνας «Θριάσιο». 

6. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, 
αποφασίζουμε: 

Την Τροποποίηση των Υ10α/Γ.Π. 125582/30.12.2002 και 
ΥΙΟα/Γ.Π. 123465/30.12.2002 (ΦΕΚ 97/τ.Β'/30.1.2003) 
κοινών αποφάσεων των Υπουργών Οικονομικών και Υγεί¬ 
ας και Πρόνοιας, για τις εφημερίες ιατρικού προσωπικού, 
όπως αυτές συμπληρώθηκαν με τις ΥΙΟα/Γ.Π. 
31079/16.5.2003, Υ10α/Γ.Π.72208/26.9.2003 (ΦΕΚ 1457/ 
7.10.2003) και Υ10α/Γ.Π.οικ.112126/14.11.2003 ως εξής: 

α) Για το Π.Γ.Ν. Αττικόν η ετήσια δαπάνη για το έτος 
2003 μειώνεται από 1.000.000,00 € σε 900.000,00 € 
β) Για το Γ.Ν. Νίκαιας «Άγιος Παντελεήμων» η ετήσια 
δαπάνη για το έτος 2003 αυξάνεται από 5.672.623,00 € 
σε 5.742.623,00 €. 


γ) Γιατο Γ.Ν. Ελευσίνας «Θριάσιο», η ετήσια δαπάνη για 
το έτος 2003 αυξάνεται από 2.676.143,00 € σε 
2.706.143,00€. 

Κατάτα λοιπά ισχύουν οι προαναφερόμενες αποφάσεις 
ως έχουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν.ΦΑΡΜΑΚΗΣ Κ. ΣΤΕΦΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




